เรื่องร้องเรียน: บริเวณหน้า Seven Eleven สาขาพหลโยธิน 22 จะพบการขายอาหารบนทางเท้าเป็นประจำทุกวัน (จากภาพเวลาประมาณ 19.45 น.) และฝั่งตรงข้ามร้านขายอาหารจะมีการกางผ้าใบของอีกร้านล้ำเส้นทางเท้า ทำให้กลายเป็นจุดที่เหลือทางเท้าแคบมาก ไม่พอแม้กระทั่งให้คนเดินสวนกัน อยากให้คืนทางเท้ากลับมาให้ประชาชนด้วยครับ เพราะบริเวณนี้ปกติจะมีคนเดินเป็นจำนวนมาก
การดำเนินการของเจ้าหน้าที่: เจ้าหน้าที่เทศกิจเข้าตรวจสอบบริเวณหน้าเซเว่น-อีเลฟเว่น สาขาพหลโยธิน 22 แล้ว  พบรถจักรยานยนต์พ่วงข้างขายสินค้าตามที่ร้องเรียน และเจ้าหน้าที่ได้ประชาสัมพันธ์พร้อมขอความร่วมมือกำชับผู้ประกอบการร้านค้าที่เปิดร้านในบริเวณดังกล่าวไม่ให้จอดขายสินค้ากีดขวางทางสัญจรบนทางเท้า ทั้งนี้ เจ้าหน้าที่ได้เชิญให้ผู้ประกอบการร้านค้าดังกล่าวไปเปรียบเทียบปรับตามกฎหมายที่สำนักงานเขตเรียบร้อยแล้ว
ความเห็นของผู้แจ้ง: อยากให้เจ้าหน้าที่กลับมาตรวจใหม่เป็นระยะๆครับ เพราะยังไงผู้ค้าก็ต้องกลับมาใหม่อยู่แล้ว และจำนวนเงินที่ปรับก็น้อยมาก คิดว่าถ้าปรับแค่นี้ผู้ค้ายินดีถูกปรับอยู่แล้ว ควรปรับเงินให้เยอะๆกว่านี้ ผู้ค้าจะได้รู้สึกเข็ดและไม่กล้ากลับมาขายอีก
พื้นที่: แขวงจอมพล เขตจตุจักร กรุงเทพมหานคร